In traducere libera, notiunea de payroll inseamna rulaj de plati, ceea ce inseamna ca se refera la salarizare, iar termenul este utilizat atat pentru a face referire la angajatii pe care o organizatie trebuie sa ii plateasca, cat si la suma de bani pe care societatea trebuie sa o achite pentru munca prestata de catre salariati, in baza contractului individual de munca. Activitatea de payroll poate fi considerata una dintre cele mai complexe sarcini pe care o companie trebuie sa o gestioneze, ce inglobeaza un cumul de atributii si responsabilitati incepand de la administrarea dosarelor de personal, pana la tot ce tine de legislatia muncii si fiscalitatea veniturilor individuale.